《中秋送宋近仁主事之扬州董漕》
明代·张弼

中秋时节景偏新，禅院空廷集缙绅。共赏团圆今夜月，可堪离别故乡人。

幽并凉雨思归切，淮海停云入望频。闻说东南方苦潦，到时急为济斯民。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。